นาบี ฉันจะไม่รักเธอ

นาบี ฉันจะไม่รักเธอ () เป็นละครโทรทัศน์ไทยที่ออกอากาศทางช่องจีเอ็มเอ็ม 25 และวิว ตั้งแต่วันที่ 22 กุมภาพันธ์ ถึง 11 พฤษภาคม พ.ศ. 2564 นำแสดงโดยยงวรี อนิลบล, เวอาห์ แสงเงินและนัท มีเรีย

ผลิตโดยจีเอ็มเอ็มทีวี และมีการเปิดเผยตัวอย่างในงาน "The New Decade Begins" ของจีเอ็มเอ็มทีวีเมื่อเดือนธันวาคม พ.ศ. 2563

 เนื้อเรื่อง 
นาบี (ซึ่งแปลว่า "ผีเสื้อ" ในภาษาเกาหลี, ยงวรี อนิลบล) เป็นผู้จัดการสาวสวยของดูไบคลับ สิริน (กฤษณ์สิรี สุขสวัสดิ์) พี่สาวของเธอหายตัวไปที่นั่น เธอจึงเข้าไปทำงานที่ดูไบคลับของพิเชษชัย (โอลิเวอร์ พูพาร์ต) เพื่อตามหาพี่สาว เธอเคารพเจ้าของคลับอย่างพิเชษชัย และถือว่าเขาเป็นผู้มีพระคุณ

แม้ว่าพิเชษชัยจะแต่งงานกับ วารี (สุทธิดา เกษมสันต์ ณ อยุธยา) และมีลูกชายด้วยกันชื่อ กวินทร์ (เวอาห์ แสงเงิน) แต่วารีกลับคิดว่าเขาหลงใหลในตัวของสิรินและเริ่มคิดว่าสิรินอาจเป็นเมียน้อยของพิเชษชัย วันหนึ่งวารีเสียชีวิตกะทันหัน และสิรินก็หายตัวไปอย่างไร้ร่องรอย

หลังจากเรียนจบมัธยมปลาย กวินทร์ถูกวารีบังคับให้ไปเรียนต่อต่างประเทศทันที แต่ก่อนจะไป เขาขอนาบีเป็นแฟน แต่นาบีปฏิเสธ แม่ของเขาเสียชีวิตขณะที่เขาอยู่ต่างประเทศ ไม่กี่ปีต่อมา เขากลับมาเพื่อสืบว่าแม่ของเขาเสียชีวิตจากอุบัติเหตุหรือไม่ 

เมื่อกวินทร์กลับมา เขาขออนุญาตพิเชษชัยเขาทำงานที่คลับ ทำให้เขาได้เป็นผู้ช่วยของนาบีและได้ย้ายมาอยู่บ้านฝั่งตรงข้ามบ้านของนาบีแล้ว ขณะเดียวกัน กวินทร์เข้าใจผิดคิดว่า ปองภพ (ลุค อิชิกาวะ พลาวเดน) เพื่อนสนิทของตัวเองคือแฟนของนาบี แต่จริง ๆ แล้ว ปองภพชอบ แสนดี (พลอยชมพู ศุภทรัพย์) เพื่อนของนาบีที่เป็นสัตวแพทย์มากกว่า

กวินทร์พยายามสืบสวนเหตุการณ์ในคืนที่แม่ของเขาเสียชีวิต แต่หลักฐานทั้งหมดชี้ไปที่สิรินว่าเป็นฆาตกร วีรนาถ (นัท มีเรีย) น้าของกวินทร์วางแผนทุกอย่างเพื่อทำให้พี่เขยอย่างพิเชษชัยไว้ใจเธอ นาบีมีความมุ่งมั่นที่จะแก้แค้นและเอาทุกอย่างจากวีรนาถ เมื่อพิเชษชัยถูกวีรนาถทำให้เป็นเจ้าชายนิทรา นาบีจึงแสร้งทำเป็นตั้งครรภ์ลูกของพิเชษชัย เพื่อปกป้องเขาและมาสืบหาความจริงในคดีของสิริน

 นักแสดง 
 นักแสดงหลัก 
 ยงวรี อนิลบล รับบท นาบี
 น้องสาวของสิรินไปทำงานที่ดูไบคลับหลังจากที่พี่สาวของเธอหายตัวไป และตั้งใจที่จะแก้แค้นคนที่ทำให้พี่สาวของเธอหายตัวไป
 เวอาห์ แสงเงิน รับบท กวินทร์
 ลูกชายของพิเชษชัยและวารี ที่ตกหลุมรักนาบีตั้งแต่สมัยเรียนมัธยม

 อ้างอิง 

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ที่กำกับโดย กฤษฎา เตชะนิโลบล
หมวดหมู่:ละครโทรทัศน์แนวแก้แค้นไทย